Սերգեյ Գրիգորյան (ակադեմիկոս)

Սերգեյ Վաղարշակի Գրիգորյան (), հայ երկրաբան, երկրաքիմիկոս։ Երկրահանքաբանական գիտությունների դոկտոր (1971), պրոֆեսոր (1976), ՀՀ ԳԱԱ ակադեմիկոս (1990, թղթակից անդամ՝ 1986)։ Կիրառական երկրաքիմիայի միջազգային (ԱՊՀ) ընկերակցության նախագահ (1993): «Ընդերքի պատվավոր հետախույզ» (1984):

Կենսագրություն 
1958 թվականին ավարտել է Մոսկվայի գունավոր մետաղների և ոսկու ինստիտուտը։ 1964-1999 թվականներին դասավանդել է ԵՊՀ, ՄՊՀ։ 1966-1975 թվականներին եղել է Մոսկվայի Հազվագյուտ և ցրված տարրերի հանքաբանության, երկրաքիմիայի և բյուրեղաքիմիայի ԳՀԻ բաժնի վարիչ, 1975-1986 թվականներին՝ փոխտնօրեն, 1987-1992 թվականներին՝ ՀՀ ԳԱԱ Երկրաբանական գիտությունների ինստիտուտի տնօրեն, 1993-1999 թվականներին՝ Արտասահմանյան երկրների երկրաբանության ինստիտուտի փոխտնօրեն (Մոսկվա), 1993 թվականից՝ Կիրառական երկրաքիմիայի միջազգային (ԱՊՀ) ընկերակցության նախագահ, 1999 թվականից՝ ՀՀ ԳԱԱ Երկրի մասին գիտությունների պրոբլեմային խորհրդի նախագահ, 2000 թվականից՝ ՀՀ ԳԱԱ-ի Երկրաբանական գիտությունների ինստիտուտի տնօրենի խորհրդական, ՀՀ ԳԱԱ նախագահության անդամ։

Աշխատանքները վերաբերում են շահագործվող հանքավայրերի խորքային հորիզոններում թաքնված հանքամարմինների հայտնաբերմանը և բնապահպանության գնահատմանը։
Հեղինակ է «Կույր» (ընդերքում թաքնված) հանքավայրերի երկրաքիմիական որոնումների ուսմունքի։ Հեղինակ է նաև 2 գիտական հայտնագործության՝ «Առաջնային եզրապսակների ուղղահայաց զոնալակայություն» (1979 ), «Մերձերկրյա մթնոլորտում քիմիական տարրերի բաշխման օրինաչափություն» (1990)։

Անդամակցություն 
 Երկրաքիմիայի և տիեզերաքիմիայի միջազգային ընկերակցության գերծադիր կոմիտեի անդամ (1982-1992)։
 ՌԴ բնական ԳԱ անդամ (1990)։

Պարգևներ, կոչումներ 
 Աշխատանքային կարմիր դրոշի շքանշան
 «Ընդերքի պատվավոր հետախույզ» կոչում, 1984 թ.

Աշխատություններ 
 Вторичные литохимические ореолы при поисках скрытого оруденения.- Москва, Наука, 1985, 238 с.
 Геохимические критерии прогноза и оценки рудных месторождений․- Москва, Наука, 1988, 160 с.
 Геохимические методы при геологическом картировании.- Москва, ИМГРЭ, 1985, 94 с.
 Геохимические методы прогнозирования поисков и разведки рудных месторождений.- Москва, Б. и., 1975, 112, [1] с.

Ծանոթագրություններ 

Հայ երկրաբաններ
1934 ծնունդներ
Ապրիլի 12 ծնունդներ
Վարդենիս քաղաքում ծնվածներ
ՀՀ ԳԱԱ ակադեմիկոսներ
Աշխատանքային կարմիր դրոշի շքանշանի ասպետներ
Հայ պրոֆեսորներ
Երկրաքիմիկոսներ
Երկրաբանա-հանքաբանական գիտությունների դոկտորներ
ՀՀ ԳԱԱ թղթակից անդամներ